
Referat de aprobare
la proiectul de hotârâre

privind aprobarea Strategiei de dezvoltare locală a Comunei Fântâna Mare, județul Suceava,  pentru perioada 2021-2027
Vasile MUCILENIȚA, primarul comunei Fântâna Mare, prezint următorul referat de aprobare:

Necesitatea  inițierii proiectului : 

Doamnelor și domnilor consilieri,
  De la bun început trebuie spus că  fără o strategie, nu te poți dezvolta ca unitate administrativ - teritorială, nu poți atrage investitori și nici fonduri europene. Toți cetățenii comunei și contribuabilii vor să știe ce vrei sa faci “mâine”, iar Strategia de Dezvoltare Locală este o formă modernă de a  explica acest lucru. Procesul de formare și dezvoltare este unul complex și dificil. Pornirea o reprezintă strategia, dar continuarea înseamnă: organizare, oameni pregătiți care să înțeleagă rolul și locul lor în cadrul colectivității noastre și nu în ultimul rând determinarea noastră, a tuturor, pentru o dezvoltare locală durabilă.

   Implementând împreună Strategia de dezvoltare a comunei Fântâna Mare vom da cetățenilor posibilitatea de a - și aduce contribuția la creșterea gradului de bunăstare, de a lua atitudine și de a avea un cuvânt de spus – acționând împreună cu toate sectoarele comunității pentru a crea un viitor cât mai durabil.

   Strategia de dezvoltare a comunei Fântâna Marei pentru perioada 2021  – 2027 prezintă acțiunile pe care administrația locală le va iniția pentru a crea condițiile necesare dezvoltării viitoare a comunei Fântâna Mare si relevă proiectele și oportunitățile pe care ni le oferă intrarea României în Uniunea Europeană. Ca parte a comunității europene, comuna Fântâna Marei are nevoie de o viziune clară pentru a putea orienta eforturile proprii și de o strategie care să sublinieze principalele direcții de dezvoltare prin valorificarea potențialului de absorbție a finanțărilor din surse publice (europene, naționale, regionale și județene) precum și din resurse private. 

       
Strategia comunei Fântâna Marei pentru anii 2021 – 2027 își propune să aducă toți factorii implicați în îndeplinirea sa, la o stare de colaborare sub aceeași viziune, pentru utilizarea cu un mai mare folos a Strategiei de Dezvoltare Locală 2021 – 2027, atât cu  resursele proprii, cât și a celor ce pot veni din exteriorul unității administrativ - teritoriale. 

